Diari Oficial de la Generalitat Valenciana


Sumari del DOGV 6046, del 30-06-2009 (2009/7617)

Informació pública del Programa d'Actuació Aïllada Carrer Conserva de València.
-------------------------------------------------------------------------------

### Dades del document

Número de DOGV
:   6046

Data del DOGV
:   30-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7617


Data del document
:   22-06-2009

Organisme emissor
:   Proara Ciudad, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública del Programa d'Actuació Aïllada Carrer Conserva de València. [2009/7617]  
A instàncies de la mercantil Proara Ciudad, SL, s'ha iniciat la tramitació del Programa d'Actuació Aïllat Carrer Conserva, comprensiva de memòria de l'alternativa tècnica, projecte de reparcel·lació i projecte d'urbanització, de l'àmbit comprés entre els carrers de Jerónimo de Monsoriu i Conserva, de València. Ocupa una superfície de 750,26 m² i comprén les parcel·les cadastrals 8520202, 8520203, 8520204 i 8520205.  
Als efectes establits en l'article 258.1 del Reglament d'Ordenació i Gestió Territorial i Urbanística, s'ha depositat una còpia de la documentació, presentada en la notaria de Vicente Tomás i Federico Ortells, per mitjà d'acta de data 15 de juny de 2009, per a la seua protocol·lització i exposició pública, i es procedix a la notificació als propietaris i interessats afectats per l'actuació.  
En compliment del que establix l'article 258.3 del ROGTU, pel present edicte es procedix a la publicació de l'edicte en el Diari Oficial de la Comunitat Valenciana i en un diari local, i s'avisa que en el termini d'un mes a partir de l'endemà de la publicació de l'anunci en el DOCV, els interessats podran comparéixer en la notaria situada a València, plaça de la Porta de la Mar, núm. 6-1r-5a, de dilluns a divendres, de 10.00 a 13.00 hores, per a consultar la documentació, així com obtindre, a costa seua, còpia total o parcial de l'acta, i presentar-hi al·legacions. Igualment, en el dit termini podran comparéixer en l'Ajuntament de València, Servei de Gestió Urbanística-Secció de Gestió de Sòl Municipal (av. Aragó, núm. 35, 4a planta) i presentar davant d'este al·legacions, suggeriments, informes i qualssevol documents que estimen oportú aportar en relació a l'expedient.   
En el termini esmentat podran presentar-se alternatives tècniques en competència, i en este cas, finalitzat el termini d'un mes, s'obrirà un nou termini d'informació pública per 15 dies per a formular al·legacions a les alternatives tècniques en competència amb la inicialment exposada al públic. Podran presentar-se proposicions juridicoeconòmiques a qualsevol de les alternatives presentades, durant el termini dels 10 dies següents a la finalització de la informació pública.   
De conformitat amb l'article 172.3 de la Llei Urbanística Valenciana, en el dit termini d'un mes hauran d'aportar còpia del títol de propietat que posseïsca i declarar les situacions jurídiques que coneguen i afecten les seues finques, amb l'avís que l'omissió, error o falsedat en estes declaracions no podrà afectar el resultat objectiu de la reparcel·lació, però si s'aprecia dol o negligència greu podrà exigir-se la responsabilitat civil o penal que corresponga. L'urbanitzador podrà qualificar com a propietat desconeguda aquelles finques respecte de les quals el seu amo no aporte títol i la seua titularitat no resulte acreditada per altres mitjans, de conformitat amb el que disposa l'article 402.7 del ROGTU.  
València, 22 de juny de 2009.- Els consellers delegats: José Luis García Ferrer i Mª Delfina García Ferrer.